Paranduseelarve projekti nr 2/2018 eesmärk on kanda 2018. aasta eelarvesse 2017. aasta eelarve täitmise käigus tekkinud ülejääk. Vastavalt Euroopa Liidu üldeelarve suhtes kohaldatava finantsmääruse artikli 18 lõikele 3 käsitleb see paranduseelarve projekt üksnes ülejäägi kandmist eelarvesse ja see tuleb esitada 15 päeva jooksul pärast esialgse raamatupidamise aastaaruande esitamist, mis toimus 2018. aasta märtsi lõpus.

Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( http://eur-lex.europa.eu/budget/www/index-et.htm ). Teadmiseks on lisatud nende muudatuste ingliskeelne versioon, mis moodustab eelarve lisa.

4.Jaotise 1 (Omavahendid) erinevus on prognoosituga võrreldes 0,06 %. Vahe hõlmab prognoositust 48 miljoni euro võrra väiksemat tulus traditsioonilistest omavahenditest (laekunud on 99,8 % prognoositud summast) ning 20 miljonit eurot, mis tuleneb vahetuskursside kõikumisest (omavahendid makstakse riikide vääringus, aga kantakse eelarvesse ja arvestatakse eurodes). Jaotises 3 (Ülejäägid, saldod ja korrigeerimine), mis on seotud omavahendite korrigeerimisega, on erinevus üksnes 11 miljonit eurot.

5.Kõige suurem erinevus (343 miljonit eurot) on jaotises 7 (Viivisintressid ja trahvid). Tulemus sisaldab 3 273 miljonit eurot konkurentsitrahve ja 300 miljonit eurot, mis on seotud viivisintresside, muude karistusmaksete ning trahvide ja karistusmaksete intressidega.

6.Järgmises tabelis on esitatud 2017. aasta eelarve täitmise tulemuse jaotus kõikide institutsioonide kulude osas:

(eurodes)

2017. aasta eelarve täitmise tulemuse jaotus Eelarve

(sh PE nr 1-6) Eelarve täitmise tulemus Muutus Kulude vahesumma 126 770 711 153 126 553 747 069 -216 964 083 Eelarves heakskiidetud assigneeringute tulemused 126 770 711 153 126 486 573 860 -284 137 292 — Euroopa Komisjon 122 849 648 693 122 648 159 028 -201 489 665 Alamrubriik 1a. Konkurentsivõime majanduskasvu ja tööhõive tagamiseks 20 064 937 314 20 053 126 487 -11 810 827 Alamrubriik 1b. Majanduslik, sotsiaalne ja territoriaalne ühtekuuluvus 29 775 078 105 29 766 215 736 -8 862 370 Rubriik 2. Jätkusuutlik kasv: Loodusvarad 54 467 015 484 54 450 165 619 -16 849 864 Rubriik 3. Turvalisus ja kodakondsus 2 793 205 540 2 782 591 803 -10 613 736 Rubriik 4. EL kui ülemaailmne partner 8 937 589 174 8 925 596 636 -11 992 537 Rubriik 5. Haldus 5 471 071 063 5 428 991 135 -42 079 928 Muud erivahendid 1 340 752 013 1 241 471 611 -99 280 402 — Teised institutsioonid 3 921 062 460 3 838 414 833 -82 647 627 Euroopa Parlament 1 909 590 000 1 889 574 057 -20 015 943 Nõukogu ja Euroopa Ülemkogu 561 576 000 517 762 473 -43 813 527 Euroopa Kohus 399 344 000 394 095 585 -5 248 415 Euroopa Kontrollikoda 141 240 000 138 039 689 -3 200 311 Euroopa Majandus- ja Sotsiaalkomitee 133 807 338 129 096 473 -4 710 865 Regioonide Komitee 93 294 946 91 463 960 -1 830 986 Euroopa Ombudsman 10 905 441 10 241 301 -664 140 Euroopa Andmekaitseinspektor 11 324 735 10 075 534 -1 249 201 Euroopa välisteenistus 659 980 000 658 065 760 -1 914 240 Varasematest eelarveaastatest ülekantud assigneeringute tühistamine 0 -99 258 260 -99 258 260 — Euroopa Komisjon 0 -53 513 927 -53 513 927 — Teised institutsioonid 0 -45 744 333 -45 744 333 Kulude vahetuskursi muutused 0 166 431 469 166 431 469

7.Komisjon täitis heakskiidetud maksete assigneeringute puhul eelarve 99,9 % ulatuses. Kasutamata jäi 201 miljonit eurot, millest 99 miljonit hädaabireservist.

8.Teistel institutsioonidel jäi kasutamata 83 miljonit eurot ehk vähem kui eelmisel kahel aastal (2016. aastal 103 miljonit eurot ja 2015. aastal 94 miljonit eurot).